OpenLLM-France/wikimedia huggingface dataset:
# La Catastrophe du ballon « Le Pax »

La Catastrophe du ballon « Le Pax » va ser un curtmetratge mut de 1902 dirigit per Georges Méliès. Va ser estrenat per la Star Film Company de Méliès i està numerat 398 als seus catàlegs.

## Sinopsi

La pel·lícula és una recreació d'una catàstrofe de la vida real que es va produir a París el 12 de maig de 1902. A les 5 a.m. aquell dia, l'inventor brasiler Augusto Severo de Albuquerque Maranhão i el seu mecànic, M. Georges Saché, van partir al dirigible de Severo, el Pax. Tenien la intenció de volar de París a Issy-les-Moulineaux. Tanmateix, mentre els aeronautes encara estaven sobre París a uns 400 metres d'altitud, el motor es va aturar i el dirigible va explotar. Tant Severo com Saché hi van morir.

## Producció

La Catastrophe du ballon « Le Pax » és el penúltim de les Notícies reconstruïdes de Méliès (recreacions escenificades de l'actualitat), fetes entre Éruption volcanique à la Martinique i Le Couronnement du roi Édouard VII. Actualment es presumeix perduda.

## Referències

* 1 2 Malthête, Jacques & Mannoni, Laurent (2008), L'oeuvre de Georges Méliès, Paris: Éditions de La Martinière, p. 344, ISBN 9782732437323
* ↑ Malthête & Mannoni 2008, p. 28
* ↑ Lecornu, Joseph Louis (1903), La navigation aérienne: histoire, documentation et anecdotique, Paris: Nony, pàg. 465–467, <https://books.google.cat/books?id=r9-nRq66bIcC&pg=PA465>. Consulta: 6 December 2014
* ↑ Rosen, Miriam (1987), "Méliès, Georges", in Wakeman, John, World Film Directors: Volume I, 1890–1945, Nova York: The H. W. Wilson Company, p. 755

## Enllaços externs

* La Catastrophe du ballon « Le Pax » a Internet Movie Database (anglès)
# Regió de Piura

Piura (del quítxua piurha) és una regió del Perú. Limita al nord amb la Regió de Tumbes i amb les províncies de Loja i Zamora-Chinchipe (Equador), al sud amb la Regió de Lambayeque, a l'est amb la Regió de Cajamarca i a l'oest amb l'oceà Pacífic.

## Divisió administrativa

La regió es divideix en 8 províncies:
* Ayabaca
* Huancabamba
* Morropón
* Paita
* Piura
* Sechura
* Sullana
* Talara

## Vegeu també

* Districte de Yamango
* Illa Foca

## Enllaços externs

* Portal Oficial del Govern Regional Piura
* Diari El Regional de Piura
# Regió de Mtwara

Mtwara és una de les trenta regions administratives en les quals està dividida la República Unida de Tanzània. La seva principal població és la ciutat de Mtwara.

## Districtes

Aquesta regió es troba subdividida internament en cinc districtes:
* Masasi
* Mtwara Rural
* Mtwara Urbà
* Newala
* Tandahimba

## Territori i població

La regió de Mtwara té una extensió de territori que abasta una superfície de 16.707 quilòmetres quadrats. A més aquesta regió administrativa té una població d'1.124.481 persones. La densitat poblacional és de 67,5 habitants per cada quilòmetre quadrat de la regió.

## Referències

* Mtwara Region Homepage for the 2002 Tanzania National Census
# Ian McGuire

Ian McGuire (Kingston upon Hull, 1964) és un autor i acadèmic anglès. El 1996 es va incorporar a la Universitat de Manchester com a professor de literatura americana i més tard va donar classes d'escriptura creativa. Va ser codirector del Center for New Writing i actualment n'és professor titular.
McGuire va néixer a Kingston upon Hull (East Riding de Yorkshire) i va estudiar a la Universitat de Manchester. Més tard va rebre un màster a la Universitat de Sussex i després un doctorat en literatura americana del segle xix a la Universitat de Virgínia. Ha publicat històries a the Paris Review i Chicago Review, entre d'altres. Ha publicat articles sobre Walt Whitman, Herman Melville i William Dean Howells, i la seva esfera d'interès és la tradició realista nord-americana des de la dècada de 1880 en endavant.

## Novel·les
### Ficció

* 2020 - The Abstainer, Simon & Schuster (GB) /Scribner (GB), i Random House (EUA) [El Abstemio, Seix Barral 2021]
* 2016 - The North Water, Simon & Schuster (GB)/Scribner (GB), i Henry Holt and Company (EUA) [La Sangre Helada, Roca Editorial 2016]
* 2006 - Incredible Bodies, Bloomsbury Publishing

### No ficció

* 2015 - Richard Ford and the Ends of Realism, University of Iowa Press

## Premis

* 2017. Premi Endeavour Ink Gold Crown de l'Associació d'Escriptors Històrics per The North Water.
* 2017. Premi Encore de la Royal Society of Literature per The North Water.
* 2016. The North Water fou inclosa al Premi Booker 2016.
* 2016. The North Water fou inflosa dins els 10 Millors llibres del New York Times.

## Referències

* 1 2 «Our people» (en anglès). Centre for New Writing. University of Manchester. [Consulta: 13 febrer 2022].
* 1 2 «North Water (McGuire) - Author Bio» (en anglès). LitLovers. [Consulta: 13 febrer 2022].
* ↑ «The Paris Review No. 158 Spring-Summer 2001» (en anglès). The Paris Review. [Consulta: 13 febrer 2022].
* ↑ Hevia, Elena «Ian Mcguire. "'El abstemio' habla de cómo traspasar los límites en nombre del nacionalismo"» (en castellà). El Períodico, 27-01-2021 [Consulta: 13 febrer 2022].
* ↑ «La Sangre helada». Roca Editorial. [Consulta: 13 febrer 2022].
* ↑ «HWA Crowns» (en anglès). Historical Writers Association. [Consulta: 13 febrer 2022].
* ↑ «The £10,000 RSL Encore Award» (en anglès). The Royal Society of Literature, 2017. Arxivat de l'original el 27 de febrer 2023 [Consulta: 13 febrer 2022].
* ↑ «Man Booker prize 2016: the longlist – in pictures» (en anglès). Man Booker prize. [Consulta: 13 febrer 2022].
* ↑ «The 10 Best Books of 2016» (en anglès). The New York Times [Consulta: 13 febrer 2022].
# Ian James Rush

Ian James Rush, MBE (20 d'octubre 1961) és un exfutbolista gal·lès que jugava de davanter.

## Trajectòria

Va ser un gran golejador, fet que demostren alguns dels rècords que encara manté, entre ells ser el màxim golejador de la història del Liverpool FC amb 346 gols, ser el màxim golejador de la història de la selecció gal·lesa amb 28 o ser el segon màxim golejador de la FA Cup amb 44 gols (39 pel Liverpool, 4 pel Chester City, 1 pel Newcastle United), només superat per Henry "Harry" Cursham del Notts County, que en marcà 49 entre 1877 i 1888.
El seu gran club fou el Liverpool FC. La primera etapa en aquest club la visqué entre els anys 1980 i 1987. Les seves brillants actuacions el portaren a fitxar per la Juventus, però no destacà i un any més tard fou recomprat pel Liverpool on visqué una segona etapa entre els anys 1987 i 1988. A més d'aquests dos clubs, Rush defensà els colors de Chester, Leeds United, Newcastle United, Sheffield United i Wrexham retirant-se el 1999.
Rush debutà amb la selecció el 21 de maig de 1980. Marcà 28 gols en 73 partits. Malauradament mai es classificà per un gran torneig.
Un cop retirat continuà lligat al món del futbol. Fou entrenador de davanters al Liverpool de Gerard Houllier el 2003, i fou primer entrenador del Chester City el 2004–2005.
El 1998 fou escollit per la Football League a la llista de les 100 llegendes del futbol anglès.

## Distincions

* 1983 Futbolista jove de l'any de la PFA
* 1984 Futbolista de l'any de la PFA
* 1984 Futbolista de l'any de la FWA
* 1984 Bota d'or europea

## Referències

* ↑ Alpuin, Luis Fernando Passo. «Wales – Record International Players». Rec.Sport.Soccer Statistics Foundation, 20-02-2009. [Consulta: 5 agost 2012].
* ↑ Liverpoolfc.tv: Profile
* ↑ «Determined to be successful». Liverpool Echo, 31-08-2004 [Consulta: 8 febrer 2008].
* ↑ «Rush walks out as Chester manager». BBC Sport, 06-04-2005 [Consulta: 8 febrer 2008].
* ↑ «Football Legends list in full». BBC Sport, 05-08-1998 [Consulta: 10 gener 2009].
# Benham (cràter)

Benham és un cràter de l'asteroide del cinturó principal (253) Mathilde, situat amb el sistema de coordenades planetocèntriques a 19 ° de latitud nord i 247.2 ° de longitud est. Fa un diàmetre de 2.2 km. El nom va ser fet oficial per la UAI l'any 2000 i fa referència a Benham, conca de carbó de Kentucky, Estats Units d'Amèrica.

## Referències

* ↑ "Benham (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Hower, James C., et al.. John Wiley and Sons, Inc.. Coal: Availability, Mining, and Preparation: Encyclopedia of Energy Technology and the Environment, 1995.
# Iantarne

Iantarne (en ucraïnès Янта́рне) és un poble de la república de Crimea, a Ucraïna, que el 2014 tenia 2.368 habitants. Pertany al districte de Krasnogvardi. Fins 1945 es deia Tashli-Dair (Ташли-Даїр, Taşlı Dayır).

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
* ↑ Історія міст і сіл Української РСР. Кримська область. — К.: Головна [Història de ciutats i pobles de l'RSS d'Ucraïna. regió de Crimea.]. Kiiv: Acadèmia de Ciències de l'RSS d'Ucraïna, p. 1970.
# Benvenuto Cellini ou Une curieuse évasion

Benvenuto Cellini ou Une curieuse évasion és una pel·lícula muda francesa de Georges Méliès, estrenada el 1904, produïda per Star Film Company. Actualment es desconeix la situació de la pel·lícula.

## Referències

* ↑ Benvenuto Cellini a silentera.com
# Blanchester

Blanchester és una població dels Estats Units a l'estat d'Ohio. Segons el cens del 2000 tenia 4.220 habitants.

## Demografia

Segons el cens del 2000, Blanchester tenia 4.220 habitants, 1.645 habitatges, i 1.131 famílies. La densitat de població era de 550,5 habitants per km².
Dels 1.645 habitatges en un 35% hi vivien nens de menys de 18 anys, en un 53,2% hi vivien parelles casades, en un 12% dones solteres, i en un 31,2% no eren unitats familiars. En el 27,8% dels habitatges hi vivien persones soles el 14,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,05.
Per edats la població es repartia de la següent manera: un 27,1% tenia menys de 18 anys, un 8,5% entre 18 i 24, un 27,3% entre 25 i 44, un 20,5% de 45 a 60 i un 16,6% 65 anys o més.
L'edat mediana era de 36 anys. Per cada 100 dones de 18 o més anys hi havia 80,9 homes.
La renda mediana per habitatge era de 35.608 $ i la renda mediana per família de 42.018 $. Els homes tenien una renda mediana de 32.088 $ mentre que les dones 24.531 $. La renda per capita de la població era de 17.112 $. Aproximadament el 6,9% de les famílies i l'11% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Blanchester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Blanchester». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Bierzo (vi)

La D.O Bierzo és una denominació d'origen dels vins produïts a la comarca del mateix nom, situada al nord-oest de la província de Lleó, concretament a la vall del riu Sil. La seu principal n'és el municipi de Cacabelos.

## Història

Diverses fonts informen de l'existència del conreu de la vinya a la comarca des de fa gairebé dos mil anys, quan la civilització romana va impulsar-hi l'agricultura, sent la vinya un nou conreu en aquella època. El període de major expansió dels conreus va estar l'edat mitjana per part dels monestirs, sobretot els cistercencs, els quals feien del vi un element bàsic de culte i d'alimentació. Al llarg d'aquest temps, els vins van anar assolint cert renom als mercats gallec i asturià fins l'arribada del segle xix, quan la fil·loxera va fer malbé els conreus, provocant la migració d'un gran nombre de persones. La producció es va restablir a mitjans del segle xx a causa de la implantació d'empelts de vinyes americanes, la qual cosa va fer que l'economia de la zona es recuperés. Als anys seixanta va sorgir el moviment cooperatiu que és determinant des d'aquesta dècada fins a l'època actual en la producció dels vins. El 1989 va obtenir la denominació d'origen.

## L'entorn

El Bierzo és una comarca de la Província de Lleó, zona de tradició minera i industrial. Es tracta d'una rica i fèrtil plana que posseeix característiques pròpies pel que fa a sòl i clima en estar envoltada de muntanyes que la protegeixen del vent humit i fred de l'Atlàntic. Els sòls, de pissarra, també posseeixen granit i sorra. Són humits i fèrtils i la seva altitud oscil·la entre els 450 i els 1000 metres sobre el nivell de la mar.
Disposa d'un microclima suau que està exempt tant dels rigors de l'altiplà, com de les humitats gallegues. De fet la pluviometria mitjana anual no arriba als 730 mm. i la temperatura mitjana és de 12,3 ° C.

## Varietats de raïm

* Varietats Blanques: Moza Blanca, Godello, Palomino, Malvasia.
* Varietats Negres:
Autoritzades:
Mencía, Garnatxa negra
Experimentals:
Ull de Llebre, Merlot, Cabernet Sauvignon.

## Referències

* ↑ «Historia. El Bierzo. Consejo Regulador de la Denominación de Origen Bierzo.» (en castellà). [Consulta: 23 juliol 2018].
* ↑ «Zona de producción. Denominación de Origen. Consejo Regulador de la Denominación de Origen Bierzo.» (en castellà). [Consulta: 23 juliol 2018].

## Enllaços externs

* Consell Regulador de la Denominació d'Origen Bierzo
# Ichthyomys tweedii

Ichthyomys tweedii és una espècie de mamífer rosegador de la família dels cricètids. Viu a altituds d'entre 900 i 1.700 msnm a l'Equador, Panamà i, possiblement, Colòmbia. Els seus hàbitats naturals són les selves d'arbres alts, les selves nebuloses i els boscos secundaris. Es tracta d'un animal nocturn i semiaquàtic. Està amenaçada per la desforestació, l'expansió de l'agricultura i el creixement urbà.
L'espècie fou anomenada en honor d'Andrew Mellick Tweedy, un supervisor de mines a l'Equador.

## Referències

* ↑ Tirira, D. et al. Ichthyomys tweedii. UICN 2008. Llista Vermella d'espècies amenaçades de la UICN, edició 2008, consultada el 25 novembre 2016.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 421. ISBN 978-0801893049.
# Bosuilstadion

El Bosuilstadion és un estadi de futbol de la ciutat d'Anvers, Bèlgica. L'estadi es va inaugurar l'any 1923 i des d'aleshores és l'estadi on el Royal Antwerp juga com a local. Té una capacitat de 16.144 espectadors, dels quals 800 són seients VIP interiors. Es troba al districte de Deurne.
El Bosuilstadion va acollir la repetició de la final de la Recopa d'Europa de 1964, que va veure la victòria de l'Sporting Clube de Portugal contra l'MTK Budapest FC. També va acollir la semifinal de la UEFA Euro 1972 entre Bèlgica i Alemanya Occidental, guanyada per Alemanya Occidental. Molts partits internacionals amistosos de Bèlgica es van jugar al Bosuil, molts dels quals van ser contra els Països Baixos. No obstant això, l'estadi no ha acollit cap partit internacional des del partit amistós d'Alemanya contra el Brasil el 1988.
Una reconstrucció important de l'estadi va començar el 2017.

## Referències

* ↑ Great Old in fonkelnieuwe Bosuil HLN, 25 november 2017
* ↑ «Stadion». rafc.be. Arxivat de l'original el 21 gener 2016. [Consulta: February 15, 2016].
* ↑ «Bosuilstadion». stadiumdb.com.
# Boswell

«Boswell» té aquests significats:
* Boswell (Indiana)
* Boswell (Oklahoma)
* Boswell (Pennsilvània)
* John Boswell (1947, Boston - 1994), historiador i filòleg estatunidenc
# Bisbat de Rotdon

El bisbat de Rotdon és una seu titular de l'Església Catòlica, identificat amb un possible antic bisbat de Roses.
La seu titular de Rotdon es va crear el 1969 sobre la base d'una inscripció sepulcral de la ciutat siciliana de Siracusa del segle V en què consta un bisbe de Rotdon, de nom Ausenci. Atès que Roses podria haver estat seu d'un bisbat efímer durant el segle v, i que aleshores la població s'anomenava Rhode, s'ha establert la teoria que el bisbat de Rotdon corresponia al de Roses.

## Referències

* ↑ «Rotdon (Titular See) [Catholic-Hierarchy]». [Consulta: 23 novembre 2020].
* ↑ «Les altres diòcesis gironines». [Consulta: 23 novembre 2020].
# Imitatio

La imitatio és un concepte encunyat per Dionís d'Halicarnàs que implica recrear les obres dels artistes més reconeguts, especialment escriure imitant o al mode dels escriptors del cànon. La imitatio serveix alhora com a norma estètica (com més semblant al mestre, millor és l'art), com a exercici d'estil per aprendre l'art (i com a tal es va usar àmpliament durant l'edat clàssica i moderna) o com a homenatge (igual que segles després ho seria la fanfiction). Es diferencia de la mimesi perquè aquesta proposa imitar la natura a través de l'art, mentre que la imitatio afirma que s'ha d'imitar el mateix art.
# Imini

imini, iminium en anglès, és una sal que conté l'ió o catió amb estructura general [R$_1$R₂C=NR₃R₄]$^+$, i que pot ser tant una imina substituïda com protonada. És un intermedi en reaccions orgàniques, com per exemple, la reacció de Mannich.

## Referències

* ↑ IUPAC Compendium of Chemical Terminology
# CIX

CIX té els següents significats:
* Compulink Information eXchange, proveïdor d'Internet del Regne Unit
* Commercial Internet eXchange, sistema històric d'intercanvi TCP/IP antecessor d'Internet
* Canadian Innovation eXchange, esdeveniment anual sobre innovació tecnològica del Canadà
* CIX també és el numeral romà del nombre cent nou
# CJB

CJB té els següents significats:
* Consell de la Joventut de Barcelona, plataforma de representació de les entitats juvenils de Barcelona
* Club Joventut de Badalona, club de bàsquet de Badalona
* Col·legi Japonès de Barcelona, col·legi de sistema educatiu japonès amb seu a Sant Cugat del Vallès (Vallès Occidental)
* Conservatori i Jardí Botànic de Ginebra, museu i jardí botànic de Ginebra (Suïssa)
# Borda del Teixidor (la Torre de Cabdella)

La Borda del Teixidor és una borda del terme municipal de la Torre de Cabdella, en el seu terme primigeni.
Està situada al sud-est del poble de la Torre de Cabdella, a ran de la carretera local que mena a Astell, Aguiró i Obeix, just en haver travessat el Flamisell. És al costat nord de l'església romànica de Sant Martí de Ballmoll.
És una borda gran, amb un edifici principal amb dos cossos formant una u oberta cap a ponent a ran de carretera i un edificis més al nord, una mica més enlairats respecte de l'edifici principal. L'edifici de més al nord és la borda de Raons.

## Enllaços externs

* «Institut Cartogràfic de Catalunya».
* «Borda del Teixidor» (en castellà). Mapcarta.
* «La Torre de Cabdella» ( PDF). Institut Cartogràfic i Geològic de Catalunya. Arxivat de l'original el 2021-07-09. [Consulta: 14 març 2021].
# Bordada

La bordada dins la tàctica de navegació de bolina és el camí recorregut per un veler sense canviar (excessivament) l'orientació de les vergues o la posició de les escotes. Més concretament, la bordada és el camí recorregut pel vaixell comprès entre un virada i la següent.
Per exemple, si el vaixell està en el curs d'una bordada amb el vent bufant per l'amura de babord i vira, acabarà en una bordada amb el vent bufant per l'amura d'estribord. Mirant la imatge de la dreta es pot comprendre l'explicació,(la fletxa blanca indica la direcció del vent).
A la pràctica, pels velers tradicionals, en la cenyida, les veles poden arribar a formar un angle de 45° respecte del vent (angle real, no aparent que és més petit), i el camí de bordada és mantingut el temps necessari abans de començar una nova bordada. Alguns velers de competició poden arribar a un angle més petit, però, sovint a costa de la velocitat del vaixell dins l'aigua. Els vaixells a rotor poden arribar a un angle de cenyida molt més a prop del vent (de 20° a 30°).
La maniobra oposada és la trabujada (també coneguda com a virada per popa o virada en rodó).

## Vegeu també

* Virada
* Navegació a vela
* Glossari de termes nàutics

## Referències

* 1 2 A naval encyclopædia: comprising a dictionary of nautical words and phrases; biographical notices, and records of naval officers; special articles of naval art and science. PHILADELPHIA: LR HAMERSLY & CO, 1881 [Consulta: 23 gener 2014]. at Internet Archive
* ↑ Keegan, John. The Price of Admiralty. Nova York: Viking, 1989, p. 281. ISBN 0-670-81416-4.

## Bibliografia

* Stefano Medas, De rebus nauticis: l'art de la navegació en el món antic, El Erma de Bretschneider, 2004, ISBN 88-8265-278-5
# Bissen

Bissen (luxemburguès: Biissen) és una comuna i ciutat al centre de Luxemburg, al cantó de Mersch. Està situat als marges del riu Attert.
El 2005, la vila de Bissen, que es troba a l'est de la comuna, tenia 2.447 habitants. Bissen és famosa per una factoria d'acer explotada per Arcelor, la segona empresa més important del món en el sector.

## Burgmestres

* 1982 - 1984 : Guill Feith
* 1985 - 1987 : Matthias Schmitz
* 1988 - 1999 : Ernest Wendel
* 1999 - 2000 : Roger Schmit
* 2000 - 2001 : Arlette Weber ép. Schmit
* 2001 - 2005 : Camille Petry
* 2005 - Ara : Aloyse Bauer
# Bissell (equip ciclista)

L'equip Bissell (codi UCI: BPC), conegut anteriorment com a Advantage Benefits Endeavour o Priority Health, va ser un equip ciclista professional dels Estats Units de categoria Continental que va competir de 2005 a 2013.
No s'ha de confondre amb el posterior equip Bissell Development.

## Principals victòries

* Chrono champenois: Cameron Wurf (2007)
* Joe Martin Stage Race: Frank Pipp (2011)
* Bucks County Classic: Patrick Bevin (2012)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

L'equip participa en les proves dels circuits continentals i principalment en les curses del calendari de l'UCI Amèrica Tour. Aquesta taula presenta les classificacions de l'equip als circuits, així com el seu millor corredor en la classificació individual.
UCI Àfrica Tour
| Temporada | Classificació per equips | Millor ciclista en la classificació individual |
| 2011 | 15è | Jay Robert Thomson (81è) |
UCI Amèrica Tour
| Temporada | Classificació per equips | Millor ciclista en la classificació individual |
| 2005 | 18è | Karl Menzies (122è) |
| 2006 | 13è | Brent Bookwalter (75è) |
| 2007 | 16è | Garrett Peltonen (80è) |
| 2008 | 20è | Ben Jacques-Maynes (106è) |
| 2009 | 14è | Tom Zirbel (43è) |
| 2010 | 20è | Frank Pipp (191è) |
| 2011 | 11è | Frank Pipp (75è) |
| 2012 | 15è | Patrick Bevin (56è) |
| 2013 | 16è | Phillip Gaimon (87è) |
UCI Europa Tour
| Temporada | Classificació per equips | Millor ciclista en la classificació individual |
| 2007 | 106è | Cameron Wurf (420è) |
| 2009 | 106è | Tom Zirbel (508è) |
UCI Oceania Tour
| Temporada | Classificació per equips | Millor ciclista en la classificació individual |
| 2006 | 15è | Glen Mitchell (34è) |
| 2007 | 9è | Cameron Wurf (10è) |
| 2008 | 2n | Jeremy Vennell (13è) |
| 2009 | 9è | Jeremy Vennell (7è) |
| 2010 | 11è | Peter Latham (39è) |
| 2012 | 7è | Patrick Bevin (11è) |
| 2013 | 4t | Michael Torckler (10è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles a memoire-du-cyclisme.eu
* Plantilles i resultats a firstcycling.com
* Plantilles i resultats a cyclebase.nl